น้ำป่าซัด เผ่าซาไก 30 ชีวิตเร่ิมหิว ต้องลงจากเขา ซื้ออาหารกักตุน
เผ่าซาไก ตระกูลศรีลิพัง 30 ชีวิต เริ่มขาดอาหาร หลังสะพานถูกน้ำป่าซัดตัดขาดจากโลกภายนอก 2 วัน เร่ิมลงจากเขามาซื้ออาหารกักตุน ขณะที่ผู้นำท้องถิ่นเจรจาขอเดินผ่านทางภาคเอกชน ปภ.สรุปสถานการณ์ล่าสุดส่งผลกระทบ 6 อำเภอ 19 ตำบล 73 หมู่บ้าน 839 ครัวเรือน,เมื่อช่วงบ่ายวันที่ 16 ส.ค. นายประจักษ์ ปิยะวงศ์ ผู้ใหญ่บ้าน ม.5 บ้านเขาติง ต.ลิพัง อ.ปะเหลียน จ.ตรัง ได้ลงพื้นที่สำรวจความเสียหายหลังจากเกิดเหตุน้ำป่าไหลหลากอย่างรุนแรงในพื้นที่มาแล้ว 3 รอบในเดือนนี้ กระแสน้ำซัดสะพานในหมู่บ้านขาดสะบั้น ส่งผลให้ชาวบ้านกว่า 20 ครัวเรือน นักเรียนไม่สามารถเดินทางไปโรงเรียนได้เมื่อวานนี้ และอีกทั้งมีดินสไลด์ต้นไม้ใหญ่ล้มปิดทับเส้นทางหลายจุด ในขณะที่บ้านอีกหลังตั้งอยู่ริมคลองดินทรุดตัวเข้าถึงตัวของบ้าน หวั่นบ้านพังทรุดตัวลงมา ล่าสุดสถานการณ์น้ำโดยรวมเริ่มกลับเข้าสู่ภาวะปกติ หากฝนไม่ตกลงมาซ้ำอีก,นายประจักษ์ กล่าวด้วยว่า ช่วงบ่ายวันนี้ พี่น้องชนเผ่าซาไก ตระกูลศรีลิพัง กว่า 30 ชีวิต มายืนอยู่เต็มตรงหัวสะพานคลองลิพัง ม.5 บ้านห้วยไทร-ท่าเขา มีทั้งเด็ก ผู้สูงอายุ และสตรีชนเผ่าซาไก เริ่มขาดอาหาร ลงมาจากหมู่บ้านบนภูเขาหาซื้ออาการกักตุน หลังสะพานถูกตัดขาดไม่สามารถออกมาซื้ออาหาร ข้าวสาร และสิ่งของที่จำเป็นได้ ปกติซาไกจะซื้อจากร้านค้าแต่ละครั้งแค่พอกิน ขณะที่ผู้นำท้องถิ่นได้เจรจาขอเดินผ่านทางภาคเอกชนชั่วคราว ก่อนที่จะประสานความร่วมมือกับทาง อบต.ลิพัง เพื่อหาทางแก้ปัญหาซ่อมแซมสะพาน,ขณะที่ นางกุลธารินทร์ โรจนสุรสีห์ ป้องกันและบรรเทาสาธารณภัย จ.ตรัง เปิดเผยว่า อุทกภัยน้ำป่าไหลหลากในพื้นที่ จ.ตรัง ส่งผลกระทบ 6 อำเภอ 19 ตำบล 73 หมู่บ้าน 839 ครัวเรือน มีผู้ประสบภัย 2,736 คน สถานการณ์เริ่มเข้าสู่สภาวะปกติ พื้นที่ ต.ลิพัง อ.ปะเหลียน เจอหนักสุด โดยผู้ว่าราชการจังหวัดตรัง ได้สั่งการให้นายอำเภอและท้องถิ่นเฝ้าระวังเนื่องจากยังมีการแจ้งเตือนฝนตกหนักถึงวันที่ 20 ส.ค.นี้ ซึ่งทางศูนย์ป้องกันและบรรเทาสาธารณภัยฯ พร้อมที่จะสนับสนุนเครื่องไม้เครื่องมือไปยังอำเภอที่ยังขาดอยู่ ตลอด 24 ชม.
เผ่าซาไกตระกูลศรีลิพัง 30 ชีวิต เริ่มขาดอาหาร หลังสะพานถูกน้ำป่าซัดตัดขาดจากโลกภายนอก 2วัน เร่ิมลงจากเขามาซื้ออาหารกักตุน ขณะที่ผู้นำท้องถิ่นเจรจาขอเดินผ่านทางภาคเอกชน ปภ.สรุปสถานการณ์ล่าสุดส่งผลกระทบ 6 อำเภอ 19 ตำบล 
เผ่าซาไก,ชนเผ่าซาไก,ซาไกขาดอาหาร,ตระกูลศรีลิพัง,ปะเหลียน,ข่าวทั่วไป